Komediant in hof oor spoedMduduzi Ntuli. Foto: Via Facebook Die komediant wat Vrydagmiddag op die N4 buite Mbombela (Nelspruit) in hegtenis geneem is nadat hy die spoedgrens oorskry het, het Maandag in die stad se landdroshof verskyn. Sy naam mag nou bekendgemaak word. Zandile Mandlazi, woordvoerder van die Mpumalanga- departement vir gemeenskapsveiligheid, het aan Maroela Media gesê die man, Mduduzi Ntuli, is op borgtog van R500 vrygelaat en hy moet weer op 7 Desember in die hof verskyn. Ntuli is Vrydag teen 16:50 deur provinsiale verkeersbeamptes vasgetrek toe hy glo 170 km/h in ŉ 120 km/h-sone gery het. Volgens Mandlazi het Ntuli in sy Mercedes-Benz-voertuig op die snelweg gery. Die komediant het glo aan die verkeersbeamptes gesê hy was inderhaas op pad na ŉ komedievertoning wat Vrydagaand in Nelspruit plaasgevind het. Hy was oor die naweek in aanhouding by die Nelspruit-polisiestasie.